Veeartse verstom ná leeuwyfie maanhare ontwikkelBridget. Foto: Facebook via Oklahoma City Zoo. Veeartse by die Oklahoma City-dieretuin in die VSA is verstom oor Bridget, ŉ 18-jarige leeuwyfie, ewe skielik maanhare begin ontwikkel het. Independent.co.uk berig dié maanhare het glo verlede jaar Maart stadig maar seker op Bridget begin groei. Die oorsaak hiervan is nog nie bepaal nie, hoewel personeel by die dieretuin gesê het dat hulle besig is om bloedmonsters se analiseer vir ŉ moontlike verduideliking. Gretchen Cole, ŉ veearts by die dieretuin, het aan ABC News vertel dit is hoogs onwaarskynlik dat ŉ wyfie manlike karaktertrekke begin ontwikkel. Maanhare ontwikkel gewoonlik op sowat een jaar oud by mannetjieleeus as gevolg van verhoogde vlakke van testosteroon. Dit is egter nie die eerste keer dat so iets gebeur nie. Emma, ŉ 13-jaar oue leeuwyfie van Suid-Afrika, het ook in 2011 maanhare begin ontwikkel en in 2014 is ŉ trop van vyf wyfies met maanhare in Botswana gewaar. Wetenskaplike meen aangesien Bridget van daardie trop afkomstig is, kon dié karaktertrek dalk geneties oorgedra gewees het. Hulle vermoed selfs dat dit as ŉ voordeel kan dien aangesien dit van buite kan lyk of meer mannetjies die trop beskerm. Haar suster, Tia, ook 18, wat in dieselfde dieretuin aangehou word, het nog nie maanhare ontwikkel nie.